Saudiya Arabistoni bayrogʻi. Saudiya Arabistoni bayrogʻi ( - gerbi va madhiyasi bilan birga — Saudiya Arabistoni davlatining rasmiy ramzi. Saudiya Arabistoni hukumati tomonidan 1973-yil 15-martdan beri foydalaniladi. Tasviri. Saudiya Arabistoni bayrogʻi ostida kumush qilich joylashgan nds ạ̉ La ilaha illalahu Mahammadan Rasul-Illah -Allohdan boshqa iloh yoʻq va Muhammad uning Rasulidir shahodat kalimasi kumush iplar bilan yozilgan" toʻgʻri toʻrtburchakli yashil matodan iboratdir. Yozuv ikki tomondan oʻqilishi uchun bayroq ikkita bir xil matoni birlashtirib tikiladi. Qilich mamlakat asoschisi — Abdulaziz Ibn Saudning gʻalabalarini anglatadi. Tarixi. Shahodat kalimali yashil bayroq 18-asrda Arabistonda paydo boʻlgan vahhobiy mafkurasiga borib taqaladi. Bu harakat Saudiylar bilan bogʻliq edi va Abdulaziz ibn Saud 1902-yilda Najd qiroli boʻlgach, bu bayroqqa qilichni qoʻshdi. Bayroqning dizayni 1973 — yil 15-martgacha standartlashtirilmagan va bungacha koʻpincha ikki qilichli va/yoki koʻtargichning chap tomonida oq vertikal chiziqli variantlari ishlatilgan. 1938-yilda bayroq, umuman olganda, oʻzining hozirgi shakliga keldi. Arabiston davlatlarining bayroqlari. Saudiya Arabistoni davlatidan oldin Nejd va Hijoz davlatlari mavjud edi. 1744-yildan beri bayroqda yarim oy mavjud boʻlgan. 1902—1921-yillarda arab tilida turli yozuvlar ishlatilgan. Boshqa bayroqlar. Fuqarolik bayrogʻi oq hoshiyali kantonda davlat bayrogʻi bor yashil bayroqdir. U asosan dengizda savdo kemalari tomonidan qoʻllanadi. Qoʻllanilishi. Shahodat kalimasi musulmonlar uchun muqaddas ramz hisoblanganligi sababli, bayroq odatda futbolkalarda yoki boshqa buyumlarda ishlatilmaydi. Saudiya Arabistoni FIFA tomonidan chiqarilgan va 2002-yilgi jahon chempionati ishtirokchilarining barcha bayroqlari tasvirlangan futbol toʻpidagi oʻz bayrogʻi tasviriga qarshi norozilik bildirdi. Saudiya Arabistoni rasmiylari shahodatni tepish mutlaqo qabul qilinishi mumkin emasligini aytdi. Bundan tashqari, 2007-yilda AQSh harbiylarining Afgʻoniston bolalariga vertolyotlardan tushirilgan, bayroqlar, jumladan Saudiya Arabistoni bayrogʻi bilan bezatilgan futbol toʻplari koʻrinishida gumanitar yordam koʻrsatishga urinishi norozilik namoyishlari bilan yakunlandi. Motam kunlarida bayroq hech qachon yarmiga tushirilmaydi.